Vince Gilligan

George Vincent "Vince" Gilligan Jr. (s. 10. helmikuuta 1967  Richmond, Virginia) on  yhdysvaltalainen käsikirjoittaja, ohjaaja ja televisiotuottaja. Hänet tunnetaan erityisesti televisiosarja Breaking Badin (2008–2013) ja sen esiosan Better Call Saulin (2015–2022) luojana. Gilligan on työskennellyt myös Salaisten kansioiden (1993–2002) käsikirjoittajana ja johtavana tuottajana. Vuonna 2008 hän oli mukana käsikirjoittamassa elokuvaa Hancock.

Gilliganin luoma tieteisdraamasarja Pluribus sai ensi-iltansa Apple TV+ -palvelussa marraskuussa 2025.

 Elämä ja ura 
Vince Gilligan syntyi 10. helmikuuta 1967 Virginian osavaltiossa sijaitsevassa Richmondissa mutta asui suurimman osan lapsuudestaan Farmvillessä. Hän suoritti tutkinnon elokuvatuotannosta New Yorkin yliopiston Tisch School of the Artsissa. Elokuvakoulun päättymisen jälkeen Gilligan voitti erään Virginiassa vuonna 1989 järjestetyn käsikirjoituskilpailun. Yksi kyseisen kilpailun tuomareista auttoi häntä myymään tuotoksiaan Hollywoodiin. Gilliganin käsikirjoituksista kaksi pääsi tuotantoon saakka, ja niiden pohjalta syntyivät elokuvat Mitäs pienistä ja Tulipäät. Näiden onnistuneiden myyntien jälkeen Gilligan joutui kuitenkin taloudellisesti ahtaalle töiden puutteen vuoksi, kunnes hän pääsi mukaan Salaisten kansioiden tekijäryhmään. Gilligan palkattiin sarjan luovaksi konsultiksi ja käsikirjoittajaksi 1995. Johtavaksi tuottajaksi hän eteni 1997. Gilligan oli myös yksi Salaisten kansioiden spin-off-sarjan The Lone Gunmenin luojista. 

Salaisten kansioiden päätyttyä Gilligan joutui jälleen ammatilliseen suvantovaiheeseen. Hänen puhuessaan erään kerran vuonna 2004 ystävänsä Tom Schnauzin kanssa puhelimessa kaverukset alkoivat vitsaillen pohtia, mitä tehdä seuraavaksi, ja Schnauz kertoi lukeneensa artikkelin amfetamiinia taloyhtiössä valmistaneesta miehestä ja siitä, kuinka huumeiden valmistuksen yhteydessä syntyneet höyryt olivat aiheuttaneet yläkerran lapsille sairausoireita. Gilligan sai keskustelun innoittamana päähänsä sarjan Breaking Bad perusidean. Sarjan myyminen televisiokanavien johtajille osoittautui kuitenkin vaikeaksi, sillä se rikkoi useita televisiolle tyypillisiä sääntöjä, kuten taipumusta säilyttää hahmot samanlaisina. Gilligan sen sijaan tarjosi päähahmon muuttamista vaiheittain “Mr. Chipsistä Arpinaamaksi”, oleellisesti erilaiseksi. Ongelmallisen päähenkilön takia TNT torjui sarjan, eikä HBO osoittanut sitä kohtaan minkäänlaista kiinnostusta. FX osti lopulta oikeudet mutta ei ryhtynyt tuottamaan sarjaa. FX:n johtaja kuitenkin suostui myymään oikeudet AMC-kanavalle. AMC:n kiinnostuksen taustalla oli kanavan johtaja Charlie Collierin halu tuoda AMC:lle jotain voimakkaasti nykyaikaan sijoittuvaa.

Breaking Bad nautti laajaa suosiota, ja monet kriitikot ovat ylistäneet sitä yhdeksi kaikkien aikojen parhaista televisiosarjoista. Sarjan käsikirjoittamisesta, ohjaamisesta ja tuottamisesta Gilligan palkittiin lukuisia kertoja. Writers Guild of America palkitsi hänet neljä kertaa peräkkäin vuosina 2012–2014; kolmesti osana Breaking Badin käsikirjoitustiimiä ja kerran yksin ”Box Cutter” -jakson käsikirjoittamisesta. Hän sai myös kaksi Primetime Emmy -palkintoa vuosina 2013 ja 2014 sarjan tuottamisesta. Vuonna 2014 hän voitti Directors Guild of America -palkinnon erinomaisesta ohjauksesta draamasarjassa ohjattuaan Breaking Badin päätösjakson ”Felina”.

Syyskuussa 2013 Sony Pictures Television ilmoitti AMC:n kanssa tehdystä sopimuksesta tuottaa Breaking Bad -sarjan esiosa nimeltään Better Call Saul, joka keskittyisi alkuperäisen sarjan hahmoon Saul Goodmaniin ennen kuin hänestä tuli Walter Whiten asianajaja. Bob Odenkirk palasi rooliinsa sarjan nimihahmona. Gilligan oli mukana luomassa sarjaa yhdessä Peter Gouldin kanssa, ja molemmat toimivat sarjan päävastuullisina tuottajina. Ensimmäinen jakso, jonka Gilligan ohjasi ja oli mukana kirjoittamassa, sai ensi-iltansa 8. helmikuuta 2015. Gilligan jätti Better Call Saulin kirjoittajatiimin varhain kolmannen kauden aikana keskittyäkseen muihin projekteihin. Hän oli edelleen mukana sarjan tuotannossa pienemmässä roolissa, ohjaten jaksoja neljännellä ja viidennellä kaudella, ennen kuin palasi käsikirjoittamaan viimeisellä, kuudennella kaudella.

Vuonna 2019 Gilligan käsikirjoitti ja ohjasi elokuvan El Camino, joka sijoittuu Breaking Badin jälkeiseen aikaan.

Kun Better Call Saul päättyi, Gilligan alkoi työskennellä uuden Pluribus-sarjan parissa. Se on tieteisdraamasarja, jota on verrattu sarjoihin Salaiset kansiot ja Hämärän rajamailla. Apple TV+ tilasi sarjasta suoraan kaksi tuotantokautta syyskuussa 2022. Rhea Seehorn, joka näytteli Kim Wexleriä Better Call Saulissa, esittää sen pääosaa.

Filmografia
Elokuvat Vuosi Suomenkielinen nimi Alkuperäinen nimi Käsikirjoittajana Ohjaajana Tuottajana Huom. 1993 Tulipäät Wilder Napalm 1998 Mitäs pienistä Home Fries 2008Hancock  2019 El Camino: Breaking Bad -elokuva El Camino: A Breaking Bad Movie   

Televisiosarjat Vuosi Suomenkielinen nimi Alkuperäinen nimi Käsikirjoittajana Ohjaajana Tuottajana Huom. 1995–2002 Salaiset kansiot The X-Files 1999–2002 Julma kaupunki Harsh Realm 2001The Lone Gunmen Tekijä 2008–2013Breaking Bad   2015–2022Better Call Saul   2015Battle Creek   2025– Pluribus 

Gilliganin käsikirjoittamat televisiojaksot
Televisiojaksot Vuosi Sarja Kausi Numero Jakso Suomeksi Huom. 1995 Salaiset kansiot 2 23 Soft Light  1996 3 17 Pusher   4 4 Unruhe   10 Paper Hearts   1997 12 Leonard Betts   14 Memento Mori   20 Small Potatoes   5 3 Unusual Suspects   6 Christmas Carol   7 Emily   1998 8 Kitsunegari   12 Bad Blood   19 Folie a Deux   6 2 Drive   4 Dreamland   5 Dreamland II   1999 10 Tithonus   14 Monday   20 Three of a Kind   21 Field Trip   7 3 Hungry   4 Millenium   2000 8 The Amazing Maleeni   12 X-Cops   14 Theef   21 Je Souhaite  myös ohjaus 8 4 Roadrunners   2001The Lone Gunmen 1 1 Pilot   2 Bond, Jimmy Bond   7 Planet of the Frohikes   8 Maximum Byers   12 All About Yves   13 The Cap'n Toby Show   2002 Salaiset kansiot 9 7 John Doe   15 Jump the Shark   18 Sunshine Days  myös ohjaus Julma kaupunki 1 4 Free and Clear   7 City of Strivers   9 Life is Dust   2006 Night Stalker 1 10 What's the Frequency, Kolchak   2008 Breaking Bad 1 1 Pilot Kaidalta polulta myös ohjaus 2 Cat's in the Bag Salaisuus säkkiin  3 ...And the Bag's in the River Ja säkki jokeen  4 Cancer Man Syöpämies  2009 2 6 Peekaboo Kukkuluuruu  13 ABQ Kipupisteitä  2010 3 1 No Más Jälkilöyly  13 Full Measure Vastapeli myös ohjaus 2011 4 1 Box Cutter Veitsenterällä  13 Face Off Tilinteko myös ohjaus 2012 5 1 Live Free or Die Jälkimaininkeja  2 Madrigal Pienessä piirissä  2013 16 Felina Viimeinen näytösmyös ohjaus 2015 Better Call Saul 1 1 Uno   Battle Creek 1 1 Pilot   2016Better Call Saul 2 10 Klick myös ohjaus 2017 3 1 Mabel   2022 6 12 Waterworks  2025Pluribus1 1 We Is Us  2 Pirate Lady  

 Lähteet 

 Aiheesta muualla 


Luokka:Yhdysvaltalaiset elokuvakäsikirjoittajat
Luokka:Yhdysvaltalaiset televisiokäsikirjoittajat
Luokka:Yhdysvaltalaiset televisiotuottajat
Luokka:Elävät henkilöt
Luokka:Vuonna 1967 syntyneet